আজ মতুয়া গড়ে মুখ্যমন্ত্রীর সভা, দিনভর কী কী কর্মসূচি রয়েছে? দেখুন ভিডিয়োয়

ওয়েবডেস্ক- আজ মঙ্গলবার দুপুরে বনগাঁয় (Bongaon) পদযাত্রা মুখ্যমন্ত্রী মমতা বন্দ্যোপাধ্যায় (CM Mamata Banerjee)। এসআইআর (SIR) ইস্যুতে নির্বাচন কমিশন (Election Commission) সহ কেন্দ্রের বিরুদ্ধে সুর তুলে আর ফের পথে নামবেন মুখ্যমন্ত্রী মমতা বন্দ্যোপাধ্যায় (CM Mamata Banerjee)। চাঁদপাড়া (Chadpara) থেকে ঠাকুরনগর (ThakurNagar) পদযাত্রা করবেন মুখ্যমন্ত্রী।

গোটা রাজ্যে এসআইআর নিয়ে এক তীব্র আতঙ্ক তৈরি হয়েছে। তার মধ্যেই রাজ্যে একের পর এক বিএলও’র অসুস্থতা থেকে মৃত্যুর খবর আসছে। এই পরিস্থিতিতেই আজ পথে নামছেন মুখ্যমন্ত্রী। আজকের এই পদযাত্রাকে ঘিরে কড়া নিরাপত্তা। এদিনের কর্মসূচি অনুযায়ী, মঙ্গলবার হেলিকপ্টারে প্রথমে বনগাঁয় আসবেন মমতা বন্দ্যোপাধ্যায়। সেখান থেকে গাড়ি করে চাঁদপাড়া পর্যন্ত যাবেন। চাঁদপাড়া থেকে প্রায় আড়াই কিলোমিটার পায়ে হেঁটে পদযাত্রা করবেন। এর পর হেলিকপ্টারেই কলকাতা ফিরবেন বলে খবর। বনগাঁ-চাকদহ সড়কের উপর মঞ্চ তৈরি করা হয়েছে। গাইঘাটাতে হেলিপ্যাড তৈরি হয়েছে। তবে মমতা বন্দ্যোপাধ্যায় ঠাকুরবাড়িতেও যাবেন কি না, তা এখনও নিশ্চিত নয়।

আরও পড়ুন- SIR নিয়ে ফের সুর চড়াল তৃণমূল, দিল্লি যাচ্ছেন তৃণমূলের ১০ সাংসদ, এবার কী হবে?

আজ দুপুরে মুখ্যমন্ত্রী জনসভা করবেন বনগাঁ শহরের ত্রিকোণ পার্ক এলাকায়। সভার পর চাঁদপাড়া থেকে ঠাকুরনগর পর্যন্ত প্রায় আড়াই কিলোমিটার হাঁটবেন তিনি।

জেলা তৃণমূল নেতৃত্ব সূত্রে খবর, উদ্বাস্তু মতুয়ারা এখন SIR-কে কেন্দ্র করে আতঙ্কিত। তাঁদের পাশে থাকার বার্তা দিতেই আসছেন মুখ্যমন্ত্রী।

মুখ্যমন্ত্রীর সভা ও পদযাত্রার জন্য ঘিরে কড়া নিরাপত্তার ঘেরাটোপে বনগাঁ ও ঠাকুরনগর। এক হাজারেরও বেশি পুলিশকর্মী মোতায়েন রয়েছেন। বিভিন্ন জায়গায় সিসি ক্যামেরা বসানো হয়েছে।

দেখুন আরও খবর-